თუმა

თუმა ვარდა თომა () — ირდუ კანს, მუთმოფხვადჷნა უმენტაშო ძუძუშმაწუალეფს, აკმოდირთუ თარო კერატინშე დო წჷმარინუანს რსხულიშ მათხილარ სისტემაშ ნორთის. ადამიერიშ რსხული, მორჩილი გჷმნარკეფიშ მოხ (ლეჩქვეფი, ხეშ გურეფი), ედომუშამო ფორილი რე თუმეფით. ძინათებულეფს უღჷნა ჟირი ტიპიშ თუმა ქიქილი-კუნტა, თხითხუ ვაპიგმენტირაფილი, თ.ჯ. მაართაფონი თუმა დო ტერმინალური თუმა, ნამუთ უმოსო ოჩირქოლაია, სქელი დო თარო პიგმენტირაფილი რე. ტერმინალური თუმაშ სამანგა რე თუმა წარეფს დო დუდს.
ადამიერს დუდს 200 ვითოშ, ანაგის (რსხულს) — 20 ვითოში თუმაშ ღერი უღუ. თხითხუ დო ბუწკი თუმაშ ღერი – 100 გრამიან ორზოლს, ოსურიშ შიბილი (ნაბეჭა) 20 ტონიან სიმონკესთ ურზუ.
თუმა არძშე ბიჭორო ზარხულს ირდუ. თუმაშ სიგჷრძა წანმოწანას ოშქაშეთ 10–15 სანტიმეტრის იძინანს. მუჭოთ რაგადანან ჯღარი თუმა უმოს მალას ირდუ, ვინდარო კაჟია თუმა. ადამიერქ თუმა, ვეგიღაჭასჷნ, თელარაშ ბოლოშახ თიშ სიგჷრძა 725 კმ–ს მიანჭუ.

 ლიტერატურა 
 Iyengar, B. (1998). The hair follicle is a specialized UV receptor in human skin? Bio Signals Recep, 7(3), 188–194.
 Jablonski, N.G. (2006). Skin: a natural history. Berkley, CA: University of Califiornia Press.
 Rogers, Alan R.; Iltis, David & Wooding, Stephen (2004), “Genetic variation at the MC1R locus and the time since loss of human body hair”, Current Anthropology 45 (1): 105–108.
 Tishkoff, S.A. (1996). Global patterns of linkage disequilibrium at the CD4 locus and modern human origins. Science. 271(5254), 1380–1387.

 რესურსეფი ინტერნეტის 

 Answers to several questions related to hair from curious kids 
 How to measure the diameter of your own hair using a laser pointer
 Instant insight 
 Wiktionary "hairsbreadth"

კატეგორია:ანატომია